OzLabs/hebrew-wiki-articles huggingface dataset:
ברוב עם הדרת מלך

ברוב עם הדרת מלך הוא כלל הלכתי הקובע כי מצווה המתקיימת באופן ציבורי היא חשובה ומהודרת יותר.

==מקור המושג==
מקור המילים הוא בפסוק בספר משלי: . בפשוטו של מקרא גדל כבוד המלך ככל שעמו רב יותר. הגמרא במסכתות ברכות, פסחים ומגילה, מביאה אותו כטעם לדינים הקשורים בציבוריות המצוות, לגבי כמה מצוות.

== הגדרת רוב עם==
בהגדרת "רוב עם" קיימות כמה אפשרויות:

# מצווה הנעשית על ידי רבים במקביל: מצווה המתקיימת על ידי יחידים, אך מוטב שיקיימו אותה ביחד. למשל, העלאת הביכורים למקדש בירושלים היא מצווה הנעשית ביחיד, אך המשנה אומרת כי הדבר נעשה לאחר התכנסות בערים הגדולות. הרמב"ם כותב בפירושו כי הסיבה לכך היא כי ברוב עם הדרת מלך. דוגמה נוספת היא העדפת תפילה בציבור על פני תפילת יחיד. המגן אברהם קובע כי אף מי שיש לו מניין בביתו, כדאי שיתפלל בבית כנסת מטעם זה.
# מצווה המתחלקת בין עושיה: מצווה המתקיימת בשיתוף פעולה בין אנשים רבים. דוגמה בולטת היא הולכת הדם בבית המקדש. המשנה במסכת פסחים מתארת את תהליך שחיטת קרבן הפסח וכותבת כי כאשר נלקח הדם למזבח ממקום השחיטה, נעשה הדבר באופן שבו הכהנים נעמדים בשורה עד המזבח, ומעבירים הדם זה לזה עד שהאחרון זורקו על גבי המזבח. הגמרא מציינת כי הטעם לשיטה זאת היא משום רוב עם הדרת מלך.
# מצווה הנעשית על ידי יחיד עבור רבים: לעיתים גם כאשר כולם יכולים לעשות, מוטב שיעשה אחד עבור כולם. כאשר שניים או יותר נוטלים ידיהם יחד לארוחה, אף על פי שכל אחד מהם יודע לברך המוציא בעצמו, ההלכה קובעת כי מהודר יותר שאחד יברך המוציא לכולם. הכסף משנה כותב שהטעם לכך הוא כי ברוב עם הדרת מלך. מצוות נוספות הן ברכת מאורי האש במוצאי שבת לשיטת בית הלל, וזימון.
# מצווה הנעשית בפני הציבור: מצווה הנעשית על ידי אדם אחד בלבד, אך מוטב שיעשה אותה בציבור, בפני קהל. דוגמה לכך היא קריאת התורה ביום כיפור על ידי הכהן הגדול. מצווה לראותו, אך זוהי מצווה שמותר להעביר עליה. הטעם למצווה זו הוא ברוב עם הדרת מלך.

==קדימות הלכתית==
אף על פי שמעלה זאת בדרך כלל עדיפה למצוות אחרות, יש מעלות שדוחות אותה, כגון זריזין מקדימין למצוות, ומשום כך תפילת ההלל היא בשחרית ולא במוסף, אף על פי שיש יותר אנשים במוסף, וכן תקיעת השופר הייתה נעשית בשחרית לולא גזירת המלכות, וכן מוטב להתפלל בבית המדרש יותר מאשר בבית הכנסת, כיוון שביטול תורה חשוב מרוב עם.

== קישורים חיצוניים ==
* [http://olamot.net/shiur/ברוב-עם-הדרת-מלך שיעור בעניין באתר עולמות]
* [https://www.yeshiva.org.il/wiki/index.php?title=מיקרופדיה_תלמודית:ברב_עם_הדרת_מלך הערך במיקרופדיה התלמודית העוסק בעניין]

==הערות שוליים==

קטגוריה:מושגים ביהדות
קטגוריה:הלכה
קטגוריה:כללי המצוות
קטגוריה:משלי
כוח המשימה הלהטב"קי הלאומי

כוח המשימה הלהט"בקי הלאומי (באנגלית: National LGBTQ Task Force) הוא ארגון ללא כוונת רווח אמריקאי המארגן את אירועי הקהילה הלהט"בית בארצות הברית.<ref name="miamiherald.com"></ref><ref></ref> הארגון תומך בפעולה ובאקטיביזם של להט"בים ומקדם חזון לליברציה.

הארגון מארגן את הכנס הארצי-שנתי לשוויון הלהט"בי: יצירת שינוי, אירוע שמתקיים בכל שנה ומדבר על מיומנויות הקהילה הלהט"בית, ומשתתפים בה יותר מ-2,000 משתתפים.<ref></ref> צוות החשיבה של מכון המדיניות של הארגון מבצע מחקרים בתחומים מדעי החברה, ניתוח מדיניות , פיתוח אסטרטגיה, חינוך ציבורי וסנגוריה .<ref name="tfpi"></ref>

== ראו גם ==

== קישורים חיצוניים ==

* 

== הערות שוליים ==

קטגוריה:ארגוני להט"ב בארצות הברית
נאבר קורפוריישן

נאבר קורפוריישן (באנגלית: Naver Corporation) היא חברה ציבורית דרום קוריאנית, שמניותיה נסחרות בבורסת קוריאה. החברה עוסקת בהפעלת מנוע החיפוש Naver, אשר שני רק לגוגל בפופולריות שלו בדרום קוריאה ומחזיק בנתח של 18% משוק החיפוש המקוון בדרום קוריאה. לעיתים קרובות מכונה נאבר גם כ"גוגל של דרום קוריאה".

==Naver==
נאבר הוקם ביוני 1999, ועם הקמתו היה לפורטל האינטרנט הראשון בדרום קוריאה אשר פיתח מנוע חיפוש בעצמו. באוגוסט 2000 הוסיף נאבר למנוע החיפוש שלו את פונקציית ה"חיפוש המקיף" אשר אפשרה למשתמשי האתר לקבל בעמוד בודד מגוון תוצאות משאילתת חיפוש, כשהן מסודרות לפי סוג, כגון: בלוגים, אתרי אינטרנט, תמונות, סרטונים, מסעדות, חדשות, וכו'. חמש שנים מאוחר יותר השיקה גוגל פונקציה דומה לזו.

בשנת 2021 רכשה החברה את הפלטפורמה Wattpad תמורת 51 מיליון דולר.

==LINE==

ליין (LINE) היא אפליקציה להעברת מסרים מיידיים על ידי טלפונים חכמים, טאבלטים ומחשבים אישיים. משתמשי האפליקציה יכולים לשלוח דרכה טקסט, תמונות, וקטעי וידאו וקול, וכן לקיים שיחות תוך שימוש בטכנולוגיית VoIP.

==תחומי פעילות==
* הפעלת אתר תוכן גולשים בסגנון שאלה ותשובה
* הפעלת מנוע חיפוש
* מחזיקה באפליקציית המסנג'ר LINE
* הפעלת שירות דואר אלקטרוני
* הפעלת פורטל אינטרנט המספק חדשות ומידע פיננסי

==קישורים חיצוניים==

* 

* 

קטגוריה:מנועי חיפוש
קטגוריה:אתרי אינטרנט שהושקו ב-1999
קטגוריה:חברות דרום קוריאניות
קטגוריה:חברות הנסחרות בבורסת קוריאה
איציק אלרוב

איציק (יצחק) אלרוב (נולד ב-29 בספטמבר 1986) הוא יועץ תקשורת ישראלי, יוזם מחאת הקוטג', פייטן וחזן.

==ביוגרפיה==
אלרוב נולד וגדל בשכונת שפירא בתל אביב למשפחה חרדית ולמד בישיבת שארית יעקב בשכונת הר נוף בירושלים. שימש כחזן והקליט אלבום פיוטים. 

ביוני 2011 יזם אלרוב את מחאת הקוטג'. בתקופה זו עבד אלרוב בחברת ביטוח. הוא יצר אירוע בפייסבוק תחת הכותרת "קוטג' - מוצר כל כך בסיסי שעלותו הגיעה לקרוב ל-8 שקל. לא קונים במשך חודש". את המחאה פתח לאחר שתנובה ויצרניות מזון נוספות העלו את מחירי מוצריהן בחודשים שקדמו למחאה. אלרוב וחבריו למחאה קראו להימנע מרכישת גבינת קוטג' של תנובה כצעד ראשון במחאה בעקבות עליית המחירים. ארבעה ימים לאחר שפתח קבוצה העוסקת בנושא הצטרפו אליה 104,000 משתמשים. אלרוב ייסד בהמשך את תנועת "הצרכנים" למלחמה ביוקר המחיה. הוא המשיך במחאה נגד יוקר המחיה גם לאחר סיומה של מחאת האוהלים, שהייתה המשכה של מחאת הקוטג'.

ב-2011, בעקבות פרוץ המחאה, החל להגיש פינת צרכנות בתחנת הרדיו קול ברמה.

בשנת 2012 זכה באות אביר איכות השלטון מהתנועה לאיכות השלטון בקטגוריית מאבק חברתי

בשנת 2015 מונה אלרוב ליועצו של שר הכלכלה אריה דרעי לענייני מלחמה ביוקר המחיה, ושימש בתפקיד זה עד קיץ 2016.

בשנת 2017 מונה על ידי אבי גבאי, שהתמודד על ראשות מפלגת העבודה, לתפקיד דובר מטה הבחירות שלו. בהמשך היה לדובר מפלגת העבודה.

אלרוב מתגורר בפתח תקווה, נשוי ואב לשלושה ילדים.

==קישורים חיצוניים==

* 

==הערות שוליים==

קטגוריה:פעילים חברתיים ישראלים
קטגוריה:זוכי אות אביר איכות השלטון
קטגוריה:יועצי תקשורת ישראלים
קטגוריה:המחאה החברתית בישראל 2011: אישים
קטגוריה:ישראלים שנולדו ב-1986
חייך וחיי

חייך וחיי הוא שיר שנכתב על ידי דודו ברק, הולחן על ידי בעז שרעבי ועובד על ידי אלברט פיאמנטה. השיר יצא לאור במאי 1972 כסינגל מתוך אלבומו השני של בעז שרעבי.

==מיקומי שיא==

==ריטה וגידי גוב==

השיר בגרסת הכיסוי של ריטה וגידי גוב יצא לאור ב-ספטמבר 1997, עובדה על ידי רמי קלינשטיין ונכלל באלבום של גידי גוב "שירים מלילה גוב: האוסף השני" ובאלבום האוסף של ריטה.

השיר בוצע לראשונה במסגרת תוכנית הטלוויזיה "לילה גוב" של גידי גוב.

===רשימת השמעה===

===מיקומי שיא===

==קישורים חיצוניים==

* 
* 

* 

== הערות שוליים==

קטגוריה:שירי בעז שרעבי
קטגוריה:שירי ריטה
קטגוריה:שירים שנכתבו על ידי דודו ברק
קטגוריה:שירים שהולחנו על ידי בעז שרעבי
קטגוריה:שירים בעברית
קטגוריה:שירי פסטיבל הזמר והפזמון
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
קקאו (חברה)

קקאו (בקוריאנית: 카카오) היא חברה ציבורית דרום קוריאנית שמניותיה נסחרות בבורסת קוריאה. החברה עוסקת בהפעלת אתר האינטרנט דהום ובהפעלת אפליקציית המסרים המיידיים KakaoTalk.

==היסטוריה==
קקאו נוסדה בשנת 2010. בשנת 2014 היא התמזגה עם חברת דהום והחלה להקרא "דהום קקאו". ב-2015 היא חזרה להקרא קקאו בלבד. בינואר 2016 רכשה קקאו כ-76.4% ממניות חברת הדרום קוריאנית תמורת כ-1.5 מיליארד דולר אמריקני. לאחר הרכישה לואן מותגה מחדש בשם .

==דהום==
דהום (בהאנגול: 다음, בהאנג'ה: 多音, בכתיב לטיני: daum) הוא פורטל אינטרנט דרום קוריאני, השני בפופולריות שלו בדרום קוריאה אחרי נאבר. דהום מציעה למשתמשיה מגוון שירותים דיגיטליים, כגון: אימייל, צאט, פורומים, קניות וחדשות. משמעות המילה דהום בקוריאנית היא: "קדימה", אבל בהאנג'ה יש לה משמעות נוספת והיא: "קולות רבים".

==KakaoTalk==
KakaoTalk (בהאנגול: 카카오톡) אשר ידוע גם כ-קהטוק היא אפליקציית מסרים מיידיים לסמרטפונים המאפשרת שליחת הודעות טקסט ושיחות קוליות או וידאו. האפליקציה נמצאת בבעלות חברת קקאו קורפוריישן שייסדה אותה במרץ 2010.

נכון למאי 2017 באפליקציה רשומים כ-220 מיליון משתמשים, ויש לה כ-50 מיליון משתמשים פעילים מדי חודש. האפליקציה זמינה בכ-15 שפות.

==קישורים חיצוניים==

* 

* [https://www.daum.net/ דהום]

קטגוריה:תוכנות מסרים מיידיים
קטגוריה:אפליקציות מובייל
קטגוריה:חברות הנסחרות בבורסת קוריאה
קטגוריה:חברות דרום קוריאניות
Doctor Robert

Doctor Robert (בתרגום לעברית: דוקטור רוברט) הוא שיר של להקת הביטלס. השיר יצא ב-1966 באלבומם Revolver, חוץ מבצפון אמריקה, שם השיר הופיע באלבום Yesterday and Today. השיר נכתב על ידי ג'ון לנון (הקרדיט ניתן ללנון-מקרטני) על אף שפול מקרטני אמר שהוא ולנון כתבו זאת ביחד. הביטלס הקליטו את השיר בשבעה טייקים ב-17 באפריל 1966.

השיר מתייחס לדוקטור רוברט כספק סמים. בראיון בשנת 1967, פול מקרטני אמר:<blockquote dir="ltr"><div class="engQuotation ">
There's some fellow in New York, and in the States we'd hear people say: "You can get everything off him; any pills you want." It was a big racket, but a joke too about this fellow who cured everyone of everything with all these pills and tranquilizers, injections for this and that; he just kept New York high. That's what Doctor Robert is all about, just a pill doctor who sees you all right.
</div><div style="text-align:left;border-top: 1px dotted #ccc;">— Paul McCartney, 1967</div></blockquote>מאז יציאת השיר נוצרו תאוריות רבות לגבי זהותו האמיתית של דוקטור רוברט.

== ביצוע ==
* ג'ון לנון - זמר ראשי, גיטרה, הרמוניום
* פול מקרטני - גיטרה בס, קול מלווה
* ג'ורג' האריסון - גיטרה ראשית, מאראקס, קול מלווה
* רינגו סטאר - תופים

==קישורים חיצוניים==

== הערות שוליים ==

קטגוריה:שירי הביטלס
קטגוריה:שירים באנגלית
וויצ'ך ז'ורק

וויצ'ך ז'ורק (בפולנית: Wojciech Hubert Żurek; נולד בשנת 1951, ביילסקו-ביאלה) הוא פיזיקאי פולני-אמריקאי, מומחה בתחום פיזיקה קוונטית.

==ביוגרפיה==
וויצ'ך ז'ורק סיים את לימודיו בבית הספר בעיר ביילסקו-ביאלה שבה נולד, והחל ללמוד באוניבריסטת קרקוב למדע ולטכנולוגיה אותה סיים בשנת 1974. הוא עבר לארצות הברית וסיים את הדוקטורט באוניברסיטת טקסס באוסטין. עבד במשך שנתיים במכון הטכנולוגי של קליפורניה עד שעבר למעבדה הלאומית לוס אלמוס. בלוס אלמוס הוא קודם לראש תחום אסטרופיזיקה תאורטית ובשנת 1996 מונה לעמית חטיבת התאוריה. בשנים האחרונות הוא עובד במכון למחקר בטורונטו, קנדה.
מחקריו מתרכזים בתחומים שונים של פיזיקה קוונטית. הוא היה שותף לגילוי תופעת קיבל-זורק והוכחת משפט האי-שכפול.

על הישגיו זכה במספר פרסים:
* 2005 - פרס הומבולדט
* 2009 - מדליית סמולוחובסקי , הפרס הגבוה של ארגון פיזיקאים פולני
* 2010 - תואר פרופסור כבוד של אלברט איינשטיין באוניברסיטת אולם
* 2012 - עיטור Polonia Restituta, מהגבוהים בפולין
* 2014 - מדליית לוס אלמוס, הפרס הגבוה ביותר של מעבדת לוס אלמוס

==קישורים חיצוניים==

* 

קטגוריה:פיזיקאים פולנים
קטגוריה:פיזיקאים אמריקאים
קטגוריה:מהגרים מפולין לארצות הברית
קטגוריה:בעלי תואר דוקטור מאוניברסיטת טקסס באוסטין
קטגוריה:אמריקאים שנולדו ב-1951
קטגוריה:פולנים שנולדו ב-1951
WWE SmackDown

WWE SmackDown, המכונה גם "Friday Night SmackDown", או בפשטות "SmackDown", היא תוכנית טלוויזיה של היאבקות מקצועית שעלתה לראשונה ב-29 באפריל 1999. התוכנית נחשבת לאחד משני "מופעי הדגל של ה-WWE", יחד עם "RAW". היא משודרת בארצות הברית בימי שישי ברשת FOX החל מה-4 באוקטובר 2019.

==היסטוריה==
ב-29 באפריל 1999 שודרה לראשונה "!SmackDown" בארצות הברית ב-UPN בימי חמישי, כאשר התוכנית עברה לימי שישי ב-9 בספטמבר 2005. לאחר מיזוג ה-UPN וה-WB, עלתה התוכנית ב-CW בספטמבר 2006. התוכנית עברה מאוחר יותר ל-MyNetworkTV באוקטובר 2008. ב-1 באוקטובר 2010 "SmackDown" עברה לרשת הכבלים Syfy, ובסופו של דבר חזרה לימי חמישי ב-15 בינואר 2015. לאחר מכן, התוכנית עברה לרשת USA Network ב-7 בינואר 2016.

החל מה-19 ביולי 2016 "SmackDown" החלה להיות משודרת בשידור חי בימי שלישי. המעבר של "SmackDown" לרשת FOX ב-4 באוקטובר 2019 החזיר את התוכנית לימי שישי.

כמו כן, התוכנית משודרת בישראל בערוץ 5LIVE.

==קישורים חיצוניים==

* 

קטגוריה:מופעי ה-WWE
קטגוריה:ארצות הברית: טלוויזיה
כביש 780

כביש 780 הוא כביש אורך אזורי בעמק זבולון המקשר בין צומת זבולון במפגש עם כביש 70 לבין קריית אתא במפגש עם כביש 781. אורכו של הכביש הוא 5 ק"מ.

== צמתים עיקריים לאורך הכביש ==
{| class="wikitable" border="1" cellpadding="1"
!ק"מ
!שם
!סוג
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 780 מדרום לצפון
|-
| align="center" |0
| align="center" |צומת זבולון
| align="center" align="center" |רכסים
| align="center" |25x25 פיקסלים כביש 70
|-
| align="center" |3
| align="center" |צומת ללא שם
| align="center" align="center" |קריית אתא
| align="center" |כביש 7703
|-
| align="center" |5
| align="center" |צומת ללא שם
| align="center" align="center" |קריית אתא
| align="center" |25x25 פיקסלים כביש 781
|}

== ראו גם ==

* כבישי ישראל

קטגוריה:ישראל: כבישים
קטגוריה:עמק זבולון
קטגוריה:קריית אתא: תחבורה
קטגוריה:רכסים
כביש 781

כביש 781 הוא כביש רוחב אזורי בקריות ובגליל התחתון המקשר בין צומת קריית חיים במפגש עם כביש 4 לבין צומת מורשת במפגש עם כביש 784. אורכו של הכביש הוא 16.5 ק"מ. בחלק מהכביש באזור הקריות עובר קו 2 של המטרונית.

== מחלפים וצמתים לאורך הכביש ==
{| class="wikitable" border="1" cellpadding="1"
!ק"מ
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 781 ממערב למזרח
|-
| align="center" |0
| align="center" |צומת קריית חיים
| align="center" |25x25 פיקסלים
| align="center" |קריית חיים
| align="center" |
|-
| align="center" |1.5
| align="center" |מחלף אתא צפון
| align="center" align="center" |קריית אתא
| align="center" |
|-
| align="center" |2.5
| align="center" |צומת ללא שם
| align="center" |25x25 פיקסלים
| align="center" |קריית אתא
| align="center" |
|-
| align="center" |6
| align="center" |מחלף גלעם
| align="center" align="center" |קריית אתא
| align="center" |
|-
| align="center" |7.5
| align="center" |צומת אבליים
| align="center" |25x25 פיקסלים
| align="center" |שפרעם
| align="center" |
|-
| align="center" bgcolor="#FFEFD5" | 8.2 
| align="center" bgcolor="#FFEFD5" | מחלף אבליים (בתכנון)
| align="center" bgcolor="#FFEFD5" align="center" bgcolor="#FFEFD5" | שפרעם
| align="center" bgcolor="#FFEFD5" | 
|-
| align="center" |10.5
| align="center" |צומת ללא שם
| align="center" |25x25 פיקסלים
| align="center" |אעבלין
| align="center" |כניסה לאעבלין
|-
| align="center" |14.5
| align="center" |צומת ללא שם
| align="center" |25x25 פיקסלים
| align="center" |מצפה אבי"ב
| align="center" |כניסה למצפה אבי"ב
|-
| align="center" |16.5
| align="center" |צומת מורשת
| align="center" |25x25 פיקסלים
| align="center" |מורשת
| align="center" |
|}

== ראו גם ==
* כבישי ישראל

קטגוריה:ישראל: כבישים
קטגוריה:עמק זבולון
קטגוריה:הגליל התחתון: כבישים צמתים ומחלפים
קטגוריה:חיפה: תחבורה
קטגוריה:קריית אתא: תחבורה
קטגוריה:שפרעם: תחבורה
קטגוריה:קריית חיים
מגל מערכות בטחון

מגל פתרונות (באנגלית: "Magal Solutions"), היא חברה ישראלית הפועלת כאינטגרטורית של פתרונות תפעוליים לשיפור הביטחון, הבטיחות והיעילות התפעולית. מגל מתמחה בתכנון ובמסירת פתרונות הגנה Turnkey 'מקצה לקצה' עבור נמלים ימיים, גבולות, נפט וגז, ותשתיות קריטיות.

בפברואר 2021 פוצלה "מגל פתרונות" מחברת "מגל מערכות בטחון" ששינתה את שמה ל-"סנסטר טכנולוגיות".

== היסטוריה ==
חברת מגל מערכות ביטחון הוקמה בשנת 1969 כחטיבה בתוך התעשייה האווירית לישראל, במטרה למצוא פתרון שיחסום את חדירות המחבלים לאורך נהר הירדן, בתקופת מלחמת ההתשה בבקעת הירדן. ב-1978 צוות של מפעל מ.ב.ת. של התעשייה האווירית פיתח עבורה מערכת של חיישנים שמותקנים על גדרות. ברגע שגוף אדם מגסה לעבור את הגדר מפעילים כבלים שמחוברים לחיישנים, את מרכז ההתראה והתגובה. ב-1979 הנהלת התעשייה האווירית החליטה לשווק את מערכות הגדרות האלקטרוניות ברחבי העולם, ולצורך כך הוקמה מגל כחברה נפרדת.

בשנת 1984, נמכרו 75% ממניות החברה, תמורת 1.5 מיליון דולר (כלומר לפי שווי שוק של 2 מיליון דולר) לחברת מירה-מאג, שבבעלות אנשי העסקים נתן קירש ויעקב אבן עזרא, ששימש כמנכ"ל ויושב ראש מועצת המנהלים של החברה מאז ועד 2006. התעשייה האווירית המשיכה להחזיק ב-25% מהחברה. נתן קירש שימש כסוכן של החברה בדרום אפריקה, שהייתה הלקוח העיקרי של החטיבה מלבד ישראל והוזמן לשמש כשותף.

בשנת 1993 הונפקה לראשונה בנאסד"ק. את ההנפקה הוביל בית ההשקעות אוסקר גרוס. באותה שנה גם רכשה את חברת סטלר (Stellar Security Products Inc) מקליפורניה. ב-1997 רכשה את חברת סנסטאר הקנדית, וחברת בת של התאגיד הגרמני דיימלר בנץ. במקביל ביצעה מגל הנפקה שנייה. ההנפקה דיללה את בעלי המניות: מירה-מאג ירדה להחזקה של 43%, התעשייה האווירית ל-12.2% והציבור החזיק 44.8%. בסוף אותה שנה רכשה החברה מתחרה נוספת בארצות הברית.

מ-1 ביולי 2001 ועד דצמבר 2011 מניותיה של מגל נסחרו גם בבורסה לניירות ערך בתל אביב.

ביולי 2003 רכשה חברת מירה-מאג את החזקת התעשייה האווירית במגל.

בין השנים 2008–2013 היה יעקב פרי יושב ראש מועצת המנהלים של החברה.

ביולי 2014 רכשה קרן פימי 40% ממניותיה של מגל מערכות מידי חברת מירה-מאג, תמורת 22.6 מיליון דולר.

בפברואר 2021, מכרה מגל את חטיבת הפרויקטים שלה לחברת אירונאוטיקס, חברת בת של רפאל - מערכות לחימה מתקדמות, ומאז היא פועלת תחת השם "מגל פתרונות" (Magal Solutions) כאינטגרטורית פתרונות HLS של הקבוצה. חטיבת המוצרים ממשיכה לפעול כחברת עצמאית בשם "Senstar Technologies".

==מוצרים ופרויקטים==
* גדר המערכת של ישראל - מגל מערכות היא הספקית העיקרית של רכיבי הגדר האינדיקטיבית (גדר אלקטרונית שכל נגיעה בה מקפיצה את כוחות צה"ל) לאורך גבולות מדינת ישראל.
* גדר ההפרדה - בשנים 2002–2007 זכתה במספר מכרזים להקמת קטעים שונים של גדר ההפרדה.
* גדרה התרעה סביב ארמון בקינגהאם בלונדון.
== קישורים חיצוניים ==
* 

* 
* 
* 
* 

==הערות שוליים==

קטגוריה:תעשיית אלקטרוניקה בישראל
קטגוריה:יהוד-מונוסון: חברות
קטגוריה:חברות שנסחרו בבורסה לניירות ערך בתל אביב
קטגוריה:התעשייה האווירית לישראל
קטגוריה:אירונאוטיקס
קטגוריה:רפאל
קבוצת SK

קבוצת SK (בהאנגול: SK그룹, 에스케이그룹, באנגלית: SK Group) היא הקונצרן השלישי בגודלו בדרום קוריאה.
הקבוצה מורכבת מכ-95 חברות בת והן כולן חולקות את שם המותג SK, ואת אותה תרבות ניהולית, שאף זכתה לשם "תרבות הניהול של SK".
עד לשנת 1997 שם הקבוצה היה סאן-קיי-הונג (בהאנגול: 선경그룹, בהנג'ה: 鮮京그룹, בכתב לטיני: Sunkyong).

קבוצת SK מעסיקה יותר מ-70 אלף עובדים אשר מועסקים בכ-113 משרדים מסביב לעולם.
עיקר עסקיה של SK הם בהחזקה בחברות מתחום האנרגיה, נפט, וכימיה. אך היא מחזיקה גם בחברת SK טלקום, אשר פועלת בתחומי הטלפוניה, אינטרנט, בנייה, שיווק ומשלוחים.

במרץ 2010 הקבוצה רכשה ומיזגה לתוכה את חברת הייניקס העוסקת בייצור מוליכים למחצה השנייה בגודלה בעולם.

==SK telecom==
SK טלקום (בהאנגול: SK텔레콤, או 에스케이텔레콤) היא חברה דרום קוריאנית שהוקמה בשנת 1984 ועוסקת בתקשורת אלחוטית ותפעולה. החברה היא חלק מקונצרן SK הענקי.

נכון לשנת 2008, SK טלקום היא ספקית ציוד האלחוטי הגדולה ביותר בדרום קוריאה עם נתח של יותר מ-50% מכלל השוק.

==SK תקשורת==
SK תקשורת (בהאנגול: SK커뮤니케이션즈 או: 에스케이커뮤니케이션즈) היא חברת טכנולוגיה דרום קוריאנית אשר מחזיקה ומפעילה את פורטל האינטרנט הפופולרי "נייט" (באנגלית: Nate).
החברה מציעה גישה לאינטרנט, ושירותי טלקומוניקציה למקומות מגורים ולעסקים.
SK תקשורת נוסדה בשנת 1999 בשם "לייקוס קוריאה" (באנגלית: Lycos Korea) והיא הוחזקה בחלקים שווים על ידי חברת לייקוס האמריקאית וחברת מירה הדורם קוריאנית. 
החברה נמכרה בשנת 2002 ל-SK טלקום ושמה שונה ל-SK תקשורת.

בשנת 2003 SK תקשורת רכשה את אתר הרשת החברתית "cyworld".

==הייניקס==

הייניקס SK (לשעבר: הייניקס סמיקונדקטורס בע"מ) היא ספקית מוליכים למחצה לזכרונות DRAM ויצרנית שבבי הזיכרון השנייה וחברת המוליכים למחצה השישית בגודלה בעולם. החל משנת 2012, לאחר ש-SK טלקום הפכה למחזיקת המניות העיקרית בחברה, הייניקס הפכה לחלק מהקבוצה גם כן. במסגרת זאת שונה שם החברה ל״SK Hynix".

==קישורים חיצוניים==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברות משפחתיות לשעבר
קטגוריה:חברות הנסחרות בבורסת קוריאה
קטגוריה:חברות דרום קוריאניות
קטגוריה:יצרני סוללות
פאן פאן לה טוליפ (סרט, 2003)

פאן פאן לה טוליפ (בצרפתית: Fanfan la Tulipe) הוא סרט הרפתקאות קומי צרפתי משנת 2003 בבימויו של ז'ראר קראזק ובכיכובם של ונסן פרז ופנלופה קרוז. הסרט הוקרן מחוץ לתחרות בפסטיבל קאן 2003.<ref name="festival-cannes.com"></ref> זוהי גרסה מחודשת של הסרט Fanfan la Tulipe משנת 1952.

התסריט נכתב על ידי לוק בסון והסרט היה מועמד לפרס הקהל של האקדמיה האירופית לקולנוע לשחקן הטוב ביותר (לונסן פרז), ולפרס הקהל של האקדמיה האירופית לקולנוע לשחקנית הטובה ביותר (לפנלופה קרוז).

הימים הם ימי מלכותו של לואי ה-15 ופאן פאן לה-טוליפ, לוחם חרב ומאהב מדופלם, נסחף להילחם בצבא המלך בעקבות הבטחותיה של אדליין הנאווה שאחת מבנות המלך תתחתן עימו.

הסרט הופץ ב-DVD בישראל ב-12 ביולי 2004.

==עלילה==
ב חי באושר פאן פאן, פלייבוי צעיר ויפה תואר אשר מקדיש את חייו לבילויים. בשל נבואתה של אלדיין, צוענייה יפהפייה שצופה לפאן פאן תהילה, קריירה צבאית מזהירה ונישואין ללא פחות מאשר נסיכת צרפת בכבודה ובעצמה – פאן פאן מחליט להתגייס לצבא לואי ה-15.

פאן פאן עושה הכל כדי להגשים את נבואתה של אדליין ואחרי שהקים מהומות בצבא הוא יוצא לכבוש את לבה של בת המלך. לואי ה-16 עצמו טרוד בתככים פנימיים ופאן פאן נחשד כמרגל לאחר שנתפס פורץ אל חדרי הנסיכה.

== שחקנים ודמויות ==

== קישורים חיצוניים ==
* 

== הערות שוליים ==

קטגוריה:סרטים בצרפתית
קטגוריה:סרטי 2003
קטגוריה:סרטים צרפתיים
קטגוריה:מלחמת שבע השנים בתרבות
קטגוריה:סרטי קומדיה
קטגוריה:סרטים תקופתיים
קטגוריה:סרטי דרמה היסטורית
קטגוריה:סרטי הרפתקאות
קטגוריה:חידושים לסרטים
מכרות המלך שלמה (סרט, 1986)

מכרות המלך שלמה (באנגלית: King Solomon's Mines) הוא סרט פנטזיה והרפתקאות מונפש אוסטרלי לכל המשפחה משנת 1986, המבוסס על רומן הרפתקאות בעל אותו שם הנכתב על ידי הנרי ריידר הגרד. הסרט נכתב על ידי ג'ואל קיין והופק על ידי טים ברוק-האנט, כאשר הפקת הסרט נעשתה באולפני ההנפשה ברבנק.

הסרט הופץ להקרנה ביתית ברחבי העולם ודובב לשפות שונות. הסרט הופץ לראשונה באוסטרליה בשנת 1986. בישראל הסרט הופץ לראשונה בדיבוב לעברית בשנת 1997. אורך הסרט הוא כ-50 דקות, ושפת המקור שלו היא אנגלית (הסרט דובב לשפות נוספות, ביניהן עברית ופולנית).

== תקציר העלילה ==

הסרט מספר על שלושה בריטים, אלן קווטרמן, הנרי קורטיס וג'ון גוד, היוצאים למסע באפריקה כדי למצוא את המכרות האגדיים של המלך שלמה. במהלך המסע הבריטים פוגשים שבט אבוד ומכשפה מרושעת שמוכנה להשיג את האוצר בכל מחיר. הסרט הוא הגרסה הכי נאמנה לסיפור המקורי.

== דמויות ומדבבים ==
=== מדבבים מקוריים ===
* טום ברלינסון - הנרי קורטיס
* ג'ון מיילון - ג'ון גוד
* ארתור דיגנם - אלן קווטרמן
* בארי איטון
* וואלאס איטון
* ג'ון פיצג'רלד
* כריס הייווד
* סקוט היגינס
* ברנדה סנדרס

=== מדבבים בעברית ===
במאי הדיבוב בעברית היה מיכה אוזין סליאן ומפיקי הדיבוב היו עוזי פוקס, סאלי אמיגה וענבר שטגר עזרא.
* מיכה אוזין סליאן - אלן קווטרמן / אנפודוס / המלך שלמה (סולימאן)
* גיורא קנת - הנרי קורטיס / ג'ורג' קורטיס
* יהויכין פרידלנדר - ג'ון גוד / טווילה
* עמי מנדלמן - וולפגנג אמדאוס פרבוס / אומפובה
* דור צויגנבום - קוויק אמברוז
* אפי בן ישראל - מלכת שבא / גגול

== ראו גם ==
* שלמה

== קישורים חיצוניים ==

* 

קטגוריה:סרטים מבוססי ספרים
קטגוריה:סרטי 1986
קטגוריה:סרטים באנגלית
קטגוריה:סרטי הנפשה אוסטרליים
קטגוריה:סרטי פנטזיה
קטגוריה:סרטי הרפתקאות
קטגוריה:סרטים לכל המשפחה
שרלוק הולמס ודוקטור ווטסון

שרלוק הולמס ודוקטור ווטסון (ברוסית: Шерлок Холмс и доктор Ватсон) הוא סרט טלוויזיה סובייטי בן שני חלקים משנת 1979, עיבוד לרומנים מאת ארתור קונאן דויל אודות שרלוק הולמס. הסרטים בוימו על ידי איגור מסלניקוב שביים והפיק בהמשך סרטים נוספים, כדוגמת הרפתקאותיהם של שרלוק הולמס וד"ר ווטסון. "שרלוק הולמס ודוקטור ווטסון" מחולק לשני פרקים: "ההיכרות" (המבוסס על "תעלומת הרצועה המנוקדת") ו"כתובת דם" (שמבוסס על חקירה בשני). 

הסרטים היו קרובים מאוד לעלילת הספרים, אף שיש בהם כמה הבדלים בולטים ולעיתים די הומוריסטיים. למשל, דוקטור ווטסון, בשבועות הראשונים למגוריו ברחוב בייקר, ניסה להבין מה מקצועו של הולמס. לאחר שחזה בהולמס לבוש בתחפושת ורואה מבקרים מוזרים, ווטסון מגיע למסקנה שהולמס הוא ראש ארגון פשע, לפני שהולמס חושף בפניו את שיטות הדדוקציה שלו ועזרתו לסקוטלנד יארד בפענוח פשעים.<ref>[http://www.nekosmuse.com/withlovesh/?p=318 Television Review: Sherlock Holmes and Doctor Watson (Russian)] , nekosmuse.com</ref>

== שחקנים ודמויות ==
* וסילי ליבנוב - שרלוק הולמס 
* ויטאלי סולומין - ד"ר ווטסון 
* רינה זליונאיה - מרת הדסון

=== ההיכרות ===
* גנאדי בוגאצ'יוב - סטמפורד 
* מריה סולומינה - הלן סטונר וג'וליה סטונר 
* פדור אודינוקוב - ד"ר רוילוט (דובב על ידי איגור יפימוב)

=== כתובת דם ===
* בוריסלב ברונדוקוב - המפקח לסטרייד (דובב על ידי איגור יפימוב) 
* איגור דמיטרייב - המפקח גרגסון 
* ניקולאי קראצ'נצוב - ג'פרסון הופ 
* ויקטור אריסטוב - ג'וזף סטנגרסון 
* אדולף אלין - אנוך דרבר

== קישורים חיצוניים ==
* 

* [http://subs.com.ru/page.php?id=3873&highlight=KHOLMSA כתוביות באנגלית לסרט הראשון]

==הערות שוליים==

קטגוריה:סרטי פשע רוסיים
קטגוריה:סרטים ברוסית
קטגוריה:סרטים סובייטיים
קטגוריה:1979 בברית המועצות
קטגוריה:סרטי 1979
קטגוריה:סרטי שרלוק הולמס
אדולף שפרונג

אדולף ויכארד פרידריך שפרונג (בגרמנית: Adolf Wichard Friedrich Sprung; 5 ביוני 1848 – 16 בינואר 1909) היה מטאורולוג גרמני. הוא היה בין הראשונים ליישם את הכלים של הפיזיקה המתמטית לפרשנות של תופעות מטאורולוגיות, ובכך היה מן המייסדים של התאוריה של דינמיקת האטמוספירה, תאוריה אשר פיתוחה הפך את ענף המטאורולוגיה למדע מדויק.

== חייו ==
לאחר שהשלים את לימודיו במדעי הטבע באוניברסיטת לייפציג, הוא קיבל את תואר הדוקטור ב-1876 על עבודתו שנשאה את השם "מחקרים ניסויים על חיכוך הידראולי בתמיסות מלח". לאחר מכן הפנה את תשומת לבו למטאורולוגיה כאשר מורו, הפיזיקאי G. Wiedemann, המליץ על צירופו למצפה הימי החדש שהוקם בהמבורג, אשר מנהליו חיפשו עובדים מוכשרים חדשים. שם, במחלקה של מטאורולוגיה סינופטית, שפרונג פצח בשיתוף פעולה עם ולדימיר קפן (המפתח של שיטת קפן לסיווג אקלים) ומטאורולוגים נוספים החל מאוגוסט 1876 עד האביב של 1886. עם הבנייה של מכשירי המדידה והתיעוד המטאורולוגיים החדשניים שלו ופרסום ספרו מ-1885 על מטאורולוגיה שפרונג זכה להכרה רבה מצד הממסד המדעי. מ-1892 עד מותו עמד בראש המצפה המטאורולוגי - מגנטי שבפוטסדאם.

== עבודתו ==
ברוגרף ברומטרי של שפרונג ושותפו רודולף פוס.
שפרונג כתב מגוון חיבורים מדעיים במגוון כתבי עת. ביניהם ישנם דיווחים על תצפיות של מזג האוויר ותיאורים מפורטים של הבנייה של ציוד מדעי. בעל חשיבות מיוחדת הוא פרסומו ב-1885 על מטאורולוגיה "Lehrbuch der Meteorologie" - העבודה השלמה הראשונה על מטאורולוגיה דינמית - שבו הוא מתאר את תחום המטאורולוגיה כמדע שבוחן תהליכים אטמוספיריים תוך התבססות על גישה מכניסטית-פיזיקלית. בכך גישתו זו, הקרובה לגישה המודרנית, הייתה שונה מגישתן של עבודות קודמות, שהייתה לגמרי תיאורית וללא בסיס מדעי מוצק. בספרו זה שפרונג הציג בשיטתיות רעיונות מטאורולוגיים עדכניים, תוך פופולריזציה של התאוריות של ויליאם פרל, גולדברג, מון ואחרים. בעשותו זאת הוא שילב בין רעיונותיו שלו לרעיונותיהם של חוקרים אלו, וספרו הכיל דיונים והשוואות מפורטות בין המודלים המטאורולוגיים השונים של דינמיקת האטמוספירה. משום כך ספרו זה הפך לאחד הטקסטים המרכזיים ללימוד מטאורולוגיה בכמה העשורים שלאחר פרסומו.

רבות מהתוצאות שהופיעו בספרו מ-1885 כבר הופיעו בפרסומים קודמים שלו. למשל, לפני כן הוא חקר את הקשר בין עוצמת הרוח לגרדיאנט הברומטרי (1876,1879) ואת השפעת החיכוך עם הקרקע על תנועת האוויר (1880). הוא היה בין הראשונים ליישם באופן שיטתי את עובדת היות כדור הארץ מערכת ייחוס מסתובבת לצורך הסברת תופעות מטאורולוגיות, ושילב את המושגים של "אפקט קוריוליס" ו"מעגל אינרציאלי" במחקרו. דרך העקמומיות של המסלול האינרציאלי של חלקיק ביחס למשטחים מסתובבים, הוא גזר את ההשפעה של הכוח המטה של סיבוב כדור הארץ (כוח קוריוליס) על הסירקולציה האטמוספירית (1884, 1881). במסגרת זו סיפק את ההסבר הראשון לתופעה הידועה כיום בשם "סחיפת בטא", הנוגעת לנטייתן של מערכות רוח סיבוביות (למשל, סופות טרופיות) לנדוד מערבה וצפונה. "משפט שפרונג" על השפעת השמש על כיוון הרוח סיפק הסבר למחזור היומי של הרוח (1881,1884).

שפרונג היה גם חלוץ בפיתוח מכשירי מדידה מטאורולוגיים. הוא תרם, בין היתר, לבניית ברוגרף, מד רוח מכני, תרמומטר, ראי עננים, מד גשם מכויל ומכונות עננים פוטוגרמטריות. נוסחת הפסיכרומטריה שלו משמשת בסיס לתכנון פסיכרומטרים. הוא אף בנה מכשירים חדשניים שהמירו את תהליך המדידה לפולסים חשמליים, זאת כדי להשיג תיעוד אוטומטי (תיעוד מרחוק) של הרוחות וכמויות המשקעים.

==קישורים חיצוניים==

== הערות שוליים ==

קטגוריה:מטאורולוגים
קטגוריה:מדענים גרמנים
קטגוריה:גרמנים שנולדו ב-1848
קטגוריה:גרמנים שנפטרו ב-1909
South of the Border (שיר של אד שירן)

South of the Border (בעברית: דרומית לגבול) הוא סינגל שהוקלט על ידי הזמר-יוצר הבריטי אד שירן, ביחד עם הזמרת-יוצרת קמילה קביו והראפרית האמריקאית קארדי בי, מתוך אלבום האולפן הרביעי שלו, No.6 Collaborations Project.

עם יציאתו נכנס השיר אל המקום ה-24 במצעד הסינגלים הבריטי.

== וידאו קליפ ==
הווידאו קליפ המלא שיצא עבור השיר הועלה לערוץ היוטיוב של אד שירן ב-4 באוקטובר 2019, כמה שבועות לאחר צאתו של השיר כסינגל. בתחילת הקליפ, ניתן לראות את החזית של אחוזה מסוימת, בה נמצאים אד שירן, קמילה קביו וקארדי בי. בהמשך ניתן לראותם, כשהם שרים את השיר.

נכון לדצמבר 2019, מונה הצפיות של הקליפ עומד על כ-50 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!איטליה (FIMI)<ref></ref>
|זהב
|25,000<small></small>
|-
!ברזיל (Pro-Música Brasil)<ref></ref>
|פלטינה
|40,000
|-
!בריטניה (BPI)
|זהב
|400,000<small></small>
|-
!ניו זילנד (RMNZ)
|פלטינה
|30,000
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
!עולם
| rowspan="2" |12 ביולי 2019
|הזרמת מוזיקה • הורדה דיגיטלית
| rowspan="2" |רגילה
| rowspan="5" |אטלנטיק • אסיילום
| rowspan="2" |
|-
!אוסטרליה
|רדיו שירים עכשוויים
|-
!עולם
|27 בספטמבר 2019
|סטרימינג • הורדה דיגיטלית
|רמיקס מאת צ'יט קודס
|
|-
!בריטניה
|4 באוקטובר 2019
|רדיו שירים עכשוויים
|רגילה
|
|-
!עולם
|11 באוקטובר 2019
|סטרימינג • הורדה דיגיטלית
|רמיקס מאת סם פלדט
|
|-
!איטליה
|18 באוקטובר 2019
|רדיו שירים עכשוויים
|רגילה
|האחים וורנר
|
|-
!עולם
|29 בנובמבר 2019
|סטרימינג • הורדה דיגיטלית
|אקוסטית
|אטלנטיק • אסיילום
|<ref></ref>
|-
!ארצות הברית
|3 בדצמבר 2019
|טופ 40 רדיו
|רגילה
|אטלנטיק
|<ref></ref>
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי אד שירן
קטגוריה:שירי קמילה קביו
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי אד שירן
קטגוריה:שירים שנכתבו על ידי סטיב מק
קטגוריה:שירים שנכתבו על ידי קארדי בי
קטגוריה:שירים שנכתבו על ידי קמילה קביו
Yes (שיר של פאט ג'ו, קארדי בי ואנואל AA)

"Yes" (בעברית: "כן") הוא סינגל שהוקלט על ידי הראפר האמריקאי פאט ג'ו ביחד עם הראפרית האמריקאית קארדי בי ואנואל AA. השיר יצא לאור ב-6 בספטמבר 2019, על ידי חברות התקליטים RNG רקורדס ואימפריה רקורדס. השיר הופק על ידי קול & דרה.

עם יציאתו נכנס השיר אל המקום ה-23 במצעד השירים הקצביים של בילבורד.

== רקע וכתיבה ==
על תהליך יצירה השיר "Yes" אמר פאט ג'ו כי "השיר הזה הוא שיר מיוחד. אתה מבין למה אני מתכוון? שון קומבס וקול אמרו לי כי לכל להיט יש סיפור כזה או אחר, וגם לשיר הזה יש סיפור משלו". השיר הוא שיר בסגנון ההיפ-הופ.

השיר מסמפל בתוכו קטעים מתוך השיר "Aguanilé", אשר יצא לאור במקור בשנת 1972.

== מיקומי שיא ==

== היסטוריית יציאות לאור ==
{| class="wikitable"
!מקום
!תאריך יציאה
!פורמט
!חברת תקליטים
|-
!עולם
|6 בספטמבר 2019
|הזרמת מוזיקה • הורדה דיגיטלית
| rowspan="2" |RNG • אמפייר
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי קארדי בי
קטגוריה:שירי פאט ג'ו
קטגוריה:שירים באנגלית
קטגוריה:שירים בספרדית
קטגוריה:שירי היפ הופ אמריקאיים
קטגוריה:סינגלים בהוצאת אמפייר דיסטריביושן
Writing on the Wall

Writing on the Wall (בעברית: כותב על הקיר) הוא סינגל שהוקלט על ידי הראפר האמריקאי פרנץ' מונטנה ביחד פוסט מאלון, קארדי בי ורבסיאן. השיר יצא לאור ב-26 בספטמבר 2019, על ידי חברת התקליטים אפיק.

עם יציאתו נכנס השיר אל המקום ה-56 במצעד הבילבורד הוט 100.

== רקע ==
בריאיון ל-Beats 1 שהתקיים באפריל 2019, הצהיר פרנץ' מונטנה כי אלבום האולפן החדש שלו כמעט מוכן ליציאה והוסיף כי בתוך האלבום ישנו שיתוף פעולה שלו עם פוסט מאלון, קארדי בי ורבסיאן. מונטנה דיבר על השיר פעם נוספת בראיון שהתקיים עם אנטרטיינמנט ויקלי.

השיר מסמפל בתוכו קטעים מתוך השיר "Aguanilé", אשר יצא לאור במקור בשנת 1972. בילבורד התייחסו לשיר בכתבה מיוחדת שערכו בצאתו.

== קידום ==
ב-25 בספטמבר 2019, פרסם פרנץ' מונטנה ברשתות החברתיות כי למחרת עתיד לצאת שיתוף הפעולה הראשון שלו עם פוסט מאלון, קארדי בי ורבסיאן. באותו הפרסום פרסם מונטנה קטע מתוך הקליפ של השיר.

בשנת 2020, העניק איגוד תעשיית ההקלטות האמריקאי את תואר הזהב לשיר, על מכירות של למעלה מ-500,000 עותקים במדינה.<ref name=":0"></ref>

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!ארצות הברית (RIAA)<ref name=":0" />
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 בספטמבר 2019
|הורדה דיגיטלית
|אפיק
|
|-
!איטליה
|11 באוקטובר 2019
| rowspan="2" |רדיו טופ 40
|סוני מיוזיק
|
|-
!ארצות הברית
|15 באוקטובר 2019
|אפיק
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי פרנץ' מונטנה
קטגוריה:שירי קארדי בי
קטגוריה:שירי פוסט מאלון
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנץ' מונטנה
קטגוריה:שירים שנכתבו על ידי קארדי בי
קטגוריה:שירים שהופקו על ידי לואי בל
בית הכנסת החסידי בסנטה

בית הכנסת החסידי בסנטה (מכונה גם בית הכנסת "הקטן") היה בית כנסת חסידי, שפעל בעיר סנטה בצפון סרביה בין השנים 1928–1944. רבה האחרון של הקהילה החסידית בעיר לפני השואה היה רבי משה טייטלבוים, לימים האדמו"ר מסאטמר. נכון ל-2019 עמד מבנה בית הכנסת על תילו ושימש כאולם ספורט.

==היסטוריה==

קהילה יהודית נוסדה בסנטה במהלך המאה ה-18. בית קברות יהודי נחנך ב-1775, וב-1817 הוקם במקום מקווה. במהלך מהפכת 1848 בהונגריה נרצח רב הקהילה איסר אולמן על ידי אנשי מיליציה סרביים. ב-1873 הוקם בית הכנסת הגדול בסנטה. לאחר הקרע ביהדות הונגריה היו בקהילה שני זרמים: קהל חסידי קטן וקהל אורתודוקסי אשכנזי גדול. בראשית המאה ה-20 חל פילוג בקהילה האשכנזית, ככל הנראה משום שרוב הקהל הפך בהדרגה לנאולוגי. הקהילה האשכנזית בעיר התפצלה לנאולוגית ולסטטוס קוו אנטה, קהילה חסידית שסרבה להצטרף לאחת מהסיעות. רב הקהילה האשכנזית שלמה קליין נותר עם פלג הסטוס קוו אנטה החסידי, ולרב הקהילה הנאולוגית מונה צבי הרמן שווייגר. בני הקהילה האשכנזית דיברו על פי רוב הונגרית וכך גם נוהלו התפילות, גם בעידן היוגוסלבי. עד 1915 התפללו החסידים והאשכנזים באותו בית כנסת, אך כאשר גדל מספר הנאולוגים בקהילה האשכנזית, עברו החסידים להתפלל בנפרד. בתחילה במבנה ארעי ובהמשך, ב-1928 במבנה הקבע. רב הקהילה החסידית היה משה לייבוביץ' וראשי הקהל היו ישראל פולק ובהמשך נתן קרייניק. במהלך שנות ה-20 של המאה ה-20 גברה השפעתה של חסידות סאטמר בקהילה החסידית.

ב-1927 הקימה הקהילה החסידית חברה קדישא נפרדת לקהילה. במהלך מלחמת העולם השנייה, לאחר הפלישה ליוגוסלביה וחלוקתה נמסר האזור לחזקת הונגריה. באפריל 1941 הגיע הרב משה טייטלבוים לסנטה וכיהן כרב הקהילה החסידית ("ספרדים", מתפללי נוסח ספרד) במקום. הקהילה החסידית והקהלים האשכנזיים לא יצרו קשרים חברתיים או קשרי נישואין ביניהם. מבחינה כלכלית היו בני הקהילה החסידית סוחרים זעירים או רוכלים ובעלי מקצועות לתועלת תוך-קהילתית כגון אופים, שענים וחרשי אבן. כן התבלטו בני הקהילה החסידית באיסוף ובסחר בנוצות.

==המבנה==
המבנה נבנה בסגנון אדריכלי נאו בארוקי , צורתו מלבנית והוא שוכן במנח אורך ממערב למזרח. הכניסה הראשית לגברים היא מצידו המערבי לתוך מבואה, ומצידו הצפוני קיימת כניסה לנשים וממנה גרם מדרגות אל עזרת הנשים אשר שכנה במרפסת בקומתו השנייה של המבנה. בהמשך המבואה שכן אולם התפילה. בקצה המזרחי של אולם התפילה שכן ארון הקודש. ב-4 בספטמבר 1928 נחנך בית הכנסת החסידי ולצידו תלמוד תורה ובו שלוש כיתות לימוד. בטקס החנוכה נכח גם רב הקהילה החסידית בסובוטיצה משה דויטש. עם הגעתו של הרב משה טייטלבוים לסנטה, חלה התעוררות בקהילה החסידית וחסידים נהרו מיישובי הסביבה וגם מיישובים בהונגריה כדי להשתתף בתפילות וטישים שערך.

קהילת סנטה חרבה בשואה כחלק משואת יהודי הונגריה. הרב טייטלבוים עצמו ניצל, אך כל משפחתו נספתה. לאחר מלחמת העולם השנייה הופקע המבנה על ידי השלטונות, נמסר לרשות המקומית ושימש כאולם ספורט.

==קישורים חיצוניים==

* [https://web.archive.org/web/20200219125813/http://cja.huji.ac.il/browser.php?mode=set&id=9016 בית הכנסת החסידי בסנטה], באתר המרכז לאמנות יהודית

==הערות שוליים==

קטגוריה:סרביה: בתי כנסת
Dream a Little Dream of Me

"Dream a Little Dream of Me" (בעברית: תחלום חלום קטן עלי) הוא שיר שנכתב על ידי גאס כאהן , והולחן על ידי המלחינים פביאן אנדרה ווילבר שוואנדט , ויצא לאור ב-1931. ביוני 1968, יצאה גרסת כיסוי לשיר על ידי הזמרת האמריקאית מאמא קאס.

השיר זכה בתרגום לעברית מאת אהוד מנור, אשר נקרא "שמור לך חלום קטן", ובוצע על ידי להקת "הטוב הרע והנערה".

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1931
קטגוריה:שירים באנגלית
קטגוריה:שירים על בדידות
קטגוריה:שירים על חלומות
קטגוריה:סינגלים שהגיעו למקום הראשון במצעד הסינגלים האוסטרלי
סרטי יונייטד קינג

סרטי יונייטד קינג (באנגלית: United King Films) היא חברה ישראלית להפקה, שיווק והפצה של סרטי קולנוע, תכנים בידוריים, ואף תוכני DVD ובלו-ריי אשר הוקמה בשנת 1974 בידי משה אדרי ולאון אדרי בתל אביב. אחרי שהשניים רכשו בשנת 2006 את NMC הם מיתגו אותה כחברת "NMC יונייטד" המפיקה ומפיצה סרטים, וכן מייצגת אומנים. החברה בעלת זכויות הגדולה בישראל על מרבית התוכן הישראלי במוזיקה ובסרטים.

== היסטוריה ==
כ-4 שנים לאחר שהקימו את NMC, משה אדרי וליאון אדרי ושותפיהם ל-NMC, החלו בשנת 1974
בהקמת יונייטד קינג. הסרט הראשון שהפיצה היה "סופרמן" בשנת 1978 של ריצ'רד דונר.

בשנים שלאחר מכן, האחים אדרי שינו את שם החברה ל"סרטי יונייטד קינג" על מנת להפיק ולממן סרטים. החברה הפכה לשחקן מרכזי בתחום הפצת סרטי ארט האוס וסרטים מסחריים ובבעלותה מגוון רחב של סרטים ישראליים, אמריקאים, אירופאים ואסיאתיים, כולל; "קראש", של פול האגיס משנת 2006; "הפסנתרן", "סופר הצללים" ו"אלוהי הקטל" של רומן פולנסקי, "שר המלחמה" של אנדרו ניקול, "לילה טוב ובהצלחה" ו"משחקי שלטון" של ג'ורג' קלוני, "האנה", "איש אינו יודע" ו"המשאלה" של הירוקאזו קורה-אדה, "הילד עם האופניים" ו"יומיים ולילה" של ז'אן-פייר ולוק דארדן, "כוננות עם שחר" של קתרין ביגלו, "הזאב מוול סטריט" של מרטין סקורסזה, "חלום אמריקאי" של דייוויד או. ראסל, "היא" של ספייק ג'ונז, "יפה לנצח" של פאולו סורנטינו, "ויפלאש" של דמיאן שאזל ורבים נוספים.

במקביל להפצת סרטים הוליוודיים וזרים, החברה אף הפיצה סרטים ישראליים כגון; "בופור", "לבנון", "סוף העולם שמאלה", "ללכת על המים", "אביבה אהובתי, "אמור, "הסודות", "תפוחים מו המדבר", "הערת שוליים", "הקפות", "הנוער", "זוהי סדום", "לצוד פילים" ו"סיפור על אהבה וחושך".

החברה מחזיקה בזכויות יוצרים של מרבית הסרטים הישראליים, אותם גם הפיצה כסרטי DVD, והפיקה רבים בדגש על היצירה הישראלית.

במרץ 2002, החברה חנכה את רשת בתי הקולנוע "סינמה סיטי" אשר בבעלותה. באותה עת, נוסף על כך, כחלק מתמיכתה בקולנוע הישראלי קיבלה סרטי יונייטד קינג את תפקיד שימור ארכיון אוצרות הקולנוע הישראלי, והיא משמרת ומפיצה סרטים ישראליים. בעקבות הקמת סינמה סיטי, הקימה החברה את סטודיו "DVD מאסטר" לעריכה וסאונד ושוחזרו בו כ-400 סרטים. החברה פתחה גם את מתקן ה-DCP הראשון לקולנוע דיגיטלי בארץ.

האחים אדרי שיתפו פעולה עם יורם גלובוס ומנחם גולן והקימו את חברת ההפצה והסרטים "גלובוס גרופ – יונייטד קינג וידאו" (או: גלובוס יונייטד).

== סרטים בהפצת החברה ==
* "קראש" – פול האגיס
* "הפסנתרן"
* "סופר הצללים"
* "אלוהי הקטל"
* "שר המלחמה"
* "לילה טוב ובהצלחה" ו"משחקי שלטון" של ג'ורג' קלוני
* "האנה", "איש אינו יודע" ו"המשאלה" של הירוקאזו קורה-אדה
* "הילד עם האופניים" ו"יומיים ולילה" של ז'אן-פייר ולוק דארדן
* "כוננות עם שחר" של קתרין ביגלו
* "הזאב מוול סטריט" של מרטין סקורסזה
* "חלום אמריקאי" של דייוויד או. ראסל
* "היא" של ספייק ג'ונז
* "יפה לנצח" של פאולו סורנטינו
* "וויפלאש" – דמיאן שאזל
* "סוף העולם שמאלה"
* "לשחרר את שולי"
* "אמור"
* "הסיפור שלנו"
* "גולדה"
* "מרוסקים: גולסטאר הסרט"

== קישורים חיצוניים ==
* 

* 

קטגוריה:חברות קולנוע
קטגוריה:קולנוע ישראלי
קטגוריה:סרטי יונייטד קינג
מעבר פמפה

מעבר פמפה (באנגלית: Pampa Passage) או מעבר פרויד (באנגלית: Freud Passage) הוא מצר ימי המשמש למעבר ספינות לאורך הצד המזרחי של האי בראבנט, בארכיפלג פאלמר שבאנטארקטיקה.

כיוונו של המעבר דרומית - מערבית, והוא עובר בין האי בראבנט לבין האי לקוואנט ולאי פמפה.

== היסטוריה ==
=== גילוי המעבר ===

המשלחת הארגנטינאית לאנטארקטיקה (שחקרה את אנטארקטיקה בין 1947–1948) חקרה את האזור.

המעבר צולם מן האוויר על ידי סקר שטחי חסות איי פוקלנד בשנת 1956.

=== מקור השם ===

המשלחת הארגנטינית קראה למצר "באהיה פמפה" (Bahia Pampa), על שמה של ספינת המשלחת - הספינה "פמפה".

מאחר שמדובר במצר המשמש למעבר ספינות שונה השם לשם הנוכחי - "מעבר פמפה".

סקר שטחי חסות איי פוקלנד קרא למעבר "מעבר פרויד" על שמו של זיגמונד פרויד - פסיכולוג ונוירולוג אוסטרי-יהודי, אבי הפסיכואנליזה, אחד ההוגים החשובים ביותר בתחום תורת האישיות ומהמדענים ואנשי הרוח הבולטים והמשפיעים ביותר במאה העשרים.(וזאת בדומה לאתרים רבים באזור שקיבלו שמות של חלוצים בתחום הרפואה).

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:11316 מעבר פמפה] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108917 מעבר פרויד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10860&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר פמפה] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=11315&fid=antgeo_117 תצלום לוויין של אזור מעבר פמפה]

== הערות שוליים ==

פמפה
קטגוריה:זיגמונד פרויד
Fever (שיר של ליטל וילי ג'ון)

"Fever" הוא שיר שנכתב על ידי אדי קולי ואוטיס בלקוול (בשם ג'ון דוונפורט). השיר הוקלט במקור על ידי זמר הרית'ם אנד בלוז האמריקאי ליטל וילי ג'ון, ויצא לאור בשנת 1956 כסינגל מאלבומו "Fever". השיר הגיע למקום ה-24 במצעד הפזמונים האמריקאי בילבורד הוט 100.

לשיר יצאו גרסאות כיסוי על ידי מספר אמנים מז'אנרים שונים, הבולטת מביניהם היא פגי לי, שגרסתה הייתה לגרסה המוכרת ביותר של השיר, וביצועה היה לשיר המזוהה ביותר עמה. גרסתה של לי מכילה מילים שונות מהשיר המקורי, והפקה שונה. גרסה זו גם זכתה להצלחה במצעדי פזמונים רבים בעולם, והייתה מועמדת לפרס הקלטת השנה ולפרס שיר השנה בטקס פרסי גראמי הראשון, בשנת 1959.

גרסאות ידועות נוספות של השיר בוצעו על ידי אלביס פרסלי, כריסטינה אגילרה, מדונה, מייקל בובלה וביונסה. גרסאות שונות של השיר נכללו במספר סרטים וסדרות טלוויזיה.

== בתרבות הפופולרית ==
בעונה 11, פרק 1 של "אימה אמריקאית: ניו יורק", השיר מבוצע על ידי קת'י פיזז (בגילומה של פטי לופון) במרחצאות נפטון, בית מרחץ לגייז שבבעלותה.<ref></ref>

== קישורים חיצוניים ==

== הערות שוליים ==

קטגוריה:שירי 1956
קטגוריה:שירי 2010
קטגוריה:סינגלים מ-1956
קטגוריה:סינגלים מ-1958
קטגוריה:סינגלים מ-1965
קטגוריה:סינגלים מ-1982
קטגוריה:שירי אלביס פרסלי
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי אדי קולי
קטגוריה:שירים שנכתבו על ידי אוטיס בלקוול
קטגוריה:סינגלים בהוצאת קפיטול רקורדס
סקוט סאגס

סקוט סאגס (באנגלית: Scott Suggs; נולד ב-10 בנובמבר 1989 בוושינגטון שבמיזורי, ארצות הברית) הוא כדורסלן אמריקאי המשחק בעמדות הקלע בקבוצת אירקליס סלוניקי. גובהו 1.98 מטר.

== ביוגרפיה ==

סאגס נולד בעיר וושינגטון שבמדינת מיזורי שבארצות הברית למד בתיכון וושינגטון בעיר .

בין השנים 2008 ל-2013 שיחק בקבוצת המכללה של אוניברסיטת וושינגטון כשחקן צעיר הוביל את קבוצת המכללה וסיים כשלישי בתחרות כולה כקלעי שלוש נקודות. כבוגר, סאגס רשם ממוצעים 12.1 למשחק וסיים במקום השישי של קלעי כל הזמנים של המכללה לשלוש נקודות (שביעי בממוצעים עם 41 אחוז) ושישי באחוזים מהקו (82 אחוז) .

בשנת 2013 סאגס העמיד את עצמו לבחירה ב-דראפט ה-NBA אך לא נבחר והחליט להצטרף לליגת הקיץ של ה-NBA בקבוצת מילווקי באקס, לאחר שלא קיבל חוזה בליגה, בראשית חודש נובמבר נרשם לדראפט של ליגת הפיתוח של ה-NBA ונבחר במקום ה-15 על ידי סנטה קרוז ווריורס, שלושה ימים מאוחר יותר הועבר במסגרת טרייד לקבוצת איירי בייהוקס. ב-22 בנובמבר ערך את הופעת הבכורה שלו בהפסד לקבוצת קאנטון צ'ארג' את העונה הוא סיים עם ממוצע של 18.5 נקודות למשחק, 3.8 ריבאונדים ו-2.1 אסיסטים .

בסיומה של העונה החליט שוב לנסות את מזלו בליגת הקיץ של ה-NBA הפעם במדי מיאמי היט ואורלנדו מג'יק לאחר ששוב לא צלח לקבל חוזה בליגה הצטרף לקבוצת אלאן שאלון מהליגה הצרפתית הראשונה
לאחר סיום העונה ניסה את מזלו הפעם השלישית בליגת הקיץ של ה-NBA והפעם במדי וושינגטון ויזארדס משם הועבר לקבוצת ראפטורס 905 מליגת הפיתוח וגם נבחר להשתתף במשחק האולסטאר של ליגת הפיתוח של ה-NBA .

ב-5 באוגוסט 2016 חתם בקבוצת מנרסה מהליגה הראשונה בספרד. בשנת 2017 שיחק בקבוצת ברינדיזי מהליגה הראשונה באיטליה, ובשנת 2018 קימיס אוויה מהליגה הראשונה ביוון .

ב-8 באוגוסט 2019 חתם במכבי חיפה מליגת העל הישראלית. ב-20 משחקים במדי מכבי חיפה קלע 13.7 נקודות למשחק. בתחילת מרץ 2020 שוחרר מהקבוצה. ביולי חתם באירקליס סלוניקי היוונית.

== קישורים חיצוניים ==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיזורי: כדורסלנים
קטגוריה:כדורסלני אוניברסיטת וושינגטון
קטגוריה:כדורסלני אלאן שאלון
קטגוריה:כדורסלני ראפטורס 905
קטגוריה:כדורסלני מנרסה
קטגוריה:כדורסלני ניו באסקט ברינדיזי
קטגוריה:כדורסלני מכבי חיפה
קטגוריה:אמריקאים שנולדו ב-1989
שלושה במיטה אחת

שלושה במיטה אחת (באנגלית: Threesome) הוא סרט דרמה קומי ארוטי אמריקאי משנת 1994, שכתב וביים אנדרו פלמינג בכיכובם של לארה פלין בויל, סטיבן בולדווין וג'וש צ'ארלס. הסרט הוא קומדיה אוטוביוגרפית המבוססת על זיכרונותיו של פלמינג מתקופת לימודיו באוניברסיטת ניו יורק. בארצות הברית, הסרט הוגבל לצפייה לגילאי 17 ומעלה בלבד.<ref></ref>

==תקציר העלילה==
בגלל טעות אדמיניסטרטיבית ברישום, שני סטודנטים, אדי (ג'וש צ'ארלס), ביישן ואינטלקטואל, וסטיוארט (סטיבן בולדווין), ספורטאי גברי כל-אמריקאי, מוצאים עצמם עם שותפה בחדרם שבמעונות הסטודנטים. האוניברסיטה חשבה שאלכס (לארה פלין בויל) היא גבר (בהתבסס על שמה) וכך נאלצים השלושה לחיות יחד, עד אשר האוניברסיטה תוכל להעביר את אלכס למעונות הסטודנטיות.

אלכס מתאהבת באדי, ומנסה ללא הצלחה לפתות אותו, משום שהוא הומוסקסואל; אדי מתאהב בסטיוארט; וסטיוארט מתאהב באלכס. השלושה הופכים לחברים טובים ומרחיקים בהם כל אדם אחר שמנסה להתקרב אליהם. בסופו של דבר, אלכס, סטיוארט ואדי מקיימים יחסי מין בשלישייה, שכביכול הורסת את יחסי החברות שביניהם, ומעלה את האפשרות שאלכס עשויה להיות בהיריון.

אחרי השלישייה, היחסים ביניהם מתחילים להתפרק. שלושה שבועות לאחר מכן הסמסטר מסתיים; אלכס עוברת לדירה משלה, ואדי עובר לחדר ליחיד במעונות. בסופו של דבר, אדי מוצא חבר, סטיוארט מוצא אושר במערכת יחסים מונוגמית עם אישה, ואלכס נשארת רווקה.

==שחקנים ודמויות==
{| class="wikitable" style="font-size:90%; line-height:1.2"
! שם השחקן/ית !! שם הדמות !! אודות הדמות
|-
| ג'וש צ'ארלס || אדי ||
|-
| לארה פלין בויל || אלכס ||
|-
| סטיבן בולדווין || סטיוארט ||
|-
| אלקסיס ארקט || דיק ||
|-
| מרתה גהמן || רנה ||
|-
| מארק ארנולד || לארי ||
|-
| מישל מתסון || קריסטין ||
|-
| ג'ואן ברון || ||
|-
|}

==תגובות וביקורות==
עם יציאתו, הסרט זכה לביקורות שליליות. על פי אתר האינטרנט Rotten Tomatoes, רק 29% מהמבקרים העניקו לסרט ביקורות חיוביות. בהתבסס על 24 ביקורות, הסרט קיבל דירוג ממוצע של 4.41 מתוך 10. על פי דעת הרוב, נכתב באתר כי מדובר ב-"דרמה משעממת להחריד שאפילו כוכביה האטרקטיביים לא מוצאים את עצמם בתוך התסריט הרדוד".<ref></ref> בביקורתו של פיטר טרברס עבור המגזין "רולינג סטון" נכתב: "אנחנו אמורים להזיל דמעה כאשר קינקיות מאיימת לפרק חברות שמלכתחילה לא הייתה אמינה. יש הרבה צילומי קולנוע מבריקים, באדיבותו של אלכסנדר גרושינסקי, כאשר שלושת האוהבים משוטטים בנפרד בקמפוס ונראים מהורהרים. אכן, יש צחוקים. אדי, סטודנט לקולנוע, מתייחס לסרטו של פרנסואה טריפו 'ז'יל וג'ים'. אדי, היית רוצה".<ref>[https://www.rollingstone.com/reviews/movie/_/id/5947441 Threesome : Review : Rolling Stone]</ref> רוג'ר איברט העניק לסרט שלושה כוכבים וכתב כי "הדיאלוג הוא באמת האלמנט החזק ביותר של הסרט. שלושת השחקנים כולם חכמים ומסוגלים לשקף את האופן שבו ילדים משתמשים לפעמים במילים, אפילו במילים נועזות מאוד, כמסכה לחוסר וודאות וביישנות".<ref></ref>

==מדיה ביתית==
בשנת 2001 יצא DVD של הסרט למכירה ביתית. מהדורה זו כללה, פרט לסרט עצמו, גם תוספות מיוחדות, כגון ערוץ פרשנות של הבמאי, סוף אלטרנטיבי ועוד.

==קישורים חיצוניים==

==הערות שוליים==

קטגוריה:סרטי 1994
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטים ארוטיים
קטגוריה:סרטים באנגלית
פנינה רוזנבלום בע"מ

פנינה רוזנבלום בע"מ היא חברת קוסמטיקה וטיפוח ישראלית.

לאחר שרבים התעניינו בסגנון והטיפוח של הדוגמנית ואשת החברה פנינה רוזנבלום היא החליטה להוציא מוצר אל השוק. לאחר שהמוצר פותח, החלה לשווק אותו בכוחות עצמה בין היתר באמצעות הרצאות שהעבירה בתחום הקוסמטיקה. אחרי כן היא פתחה חנות בדיזנגוף סנטר, ובהמשך נסעה לאיטליה ומשם הביאה עמה מוצרים נוספים בשיתוף פעולה עם חברת קוסמטיקה מקומית מובילה.

ב-1989 הוקמה החברה ונקראה על שמה. החברה מייצרת מצורי טיפוח, קרמים, סבונים, דאודורנטים, תמרוקים לשיער ועוד.

ב-2007 הוציאה החברה קו מוצרים לקוסמטיקאיות.

== קישורים חיצוניים ==
* 

קטגוריה:תעשיית קוסמטיקה בישראל
קטגוריה:גבעתיים: חברות
קטגוריה:פנינה רוזנבלום
מעגל שירה

מעגלי שירה הוא ז'אנר חדש יחסית של שירה בציבור, בו שרים ומנגנים יחד קהל אנשים אשר יושבים בצורה מעגלית.

מעגלי השירה התפתחו בשנים האחרונות והם חלק מתנועה של התחדשות רוחנית בתקופת הניו-אייג'. מקורות מעגלי השירה בתנועת הריינבו בארצות הברית.

השירים המושרים במעגלים הם בעיקר שירי שירה מקודשת במגוון שפות, עם כלי נגינה אתניים וזמרים ומובילי מעגל היושבים בראש המעגל. נפוץ לשים במרכז המעגל קטורת או נרות, ולפעמים המעגל סביב מדורה.

==היסטוריה==

==ראו גם==
* שירה מקודשת
* להקת אורות

קטגוריה:מוזיקה

==קישורים חיצוניים==
* [https://www.song-circle.com/ שירים ואקורדים למעגלי שירה]

קטגוריה:פנאי
קטגוריה:זמרה
תפתח חלון (שיר של ריטה)

תפתח חלון הוא סינגל ראשון מתוך האלבום תפתח חלון של הזמרת-יוצרת הישראלית ריטה, שיצא לאור ביוני 1999 ומלווה בוידאו קליפ. השיר נכתב על ידי ריטה, הולחן על ידי רמי קלינשטיין ועובד על ידי משה לוי ולואי להב.

==רשימת השמעה==

==מיקומי שיא==

==קישורים חיצוניים==

* 
* 

==הערות שוליים==

קטגוריה:שירי ריטה
קטגוריה:שירים שנכתבו על ידי ריטה
קטגוריה:שירים בעברית
קטגוריה:שירים שהולחנו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון